CELEX: 62019TN0655
Language: et
Date: 2019-09-27 00:00:00
Title: kohtuasi T-655/19: 27. septembril 2019 esitatud hagi – Ferriera Valsabbia ja Valsabbia Investimenti versus komisjon

25.11.2019   
            
            
               ET
            
            
               Euroopa Liidu Teataja
            
            
               C 399/87
            
         
      27. septembril 2019 esitatud hagi – Ferriera Valsabbia ja Valsabbia Investimenti versus komisjon
      (kohtuasi T-655/19)
      (2019/C 399/106)
      Kohtumenetluse keel: itaalia
      
         Pooled
      
      
         Hagejad: Ferriera Valsabbia SpA (Odolo, Itaalia), Valsabbia Investimenti SpA (Odolo) (esindajad: solicitor D. Slater ning advokaadid G. Carnazza ja D. Fosselard)
      
         Kostja: Euroopa Komisjon
      
         Nõuded
      
      Hagejad paluvad Üldkohtul:
      
                  —
               
               
                  tühistada otsus selles osas, mis puudutab hagejaid;
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Hagi põhjenduseks esitavad hagejad neli väidet.
      
                  1.
               
               
                  Esimene väide, et on rikutud ELTL artiklit 266, nõukogu 16. detsembri 2002. aasta määruse (EÜ) nr 1/2003 asutamislepingu artiklites 81 ja 82 sätestatud konkurentsieeskirjade rakendamise kohta (EÜT 2003, L 1, lk 1; ELT eriväljaanne 08/02, lk 205), artiklit 14 ja artikli 27 lõiget 1 ning komisjoni 7. aprilli 2004. aasta määruse (EÜ) nr 773/2004, mis käsitleb EÜ asutamislepingu artiklite 81 ja 82 kohaste menetluste teostamist komisjonis (ELT 2004, L 123, lk 18; ELT eriväljaanne 08/03, lk 81), artikleid 11, 12 ja 14.
                  
                              —
                           
                           
                              Hagejad väidavad selles osas, et komisjon ei ole kõrvaldanud menetlusnormide rikkumist, mille tuvastas Euroopa Kohus 21. septembri 2017. aasta kohtuotsusega Ferriera Valsabbia, Valsabbia Investimenti ja Alfa Acciai vs. komisjon (liidetud kohtuasjad C-86/15 P ja C-87/15 P, EU:C:2017:717), mille tulemusena komisjon võttis vastu vaidlustatud otsuse.
                           
                        
            
                  2.
               
               
                  Teine väide, et Euroopa Liidu põhiõiguste harta artiklit 41 on tõlgendatud vääralt ja seda on rikutud, samuti on rikutud ELTL artiklit 296.
                  
                              —
                           
                           
                              Hagejad väidavad selles osas, et komisjon leidis, et ta ei ole pädev hindama menetluse mõistliku kestuse põhimõtte võimalikku rikkumist.
                           
                        
            
                  3.
               
               
                  Kolmas väide, et on rikutud ja vääralt tõlgendatud Euroopa inimõiguste konventsiooni artiklit 6 ning Euroopa Liidu põhiõiguste harta artikleid 41 ja 47, mistõttu on rikutud seadust ja ületatud pädevuse piire.
                  
                              —
                           
                           
                              Hagejad väidavad selles osas, et komisjon on tegelikult rikkunud menetluse mõistliku kestuse põhimõtet.
                           
                        
            
                  4.
               
               
                  Neljas väide, et on rikutud ELTL artiklit 296, põhistus on ekslik ja vastuoluline ning on tegemist ilmselge hindamisveaga.
                  
                              —
                           
                           
                              Hagejad väidavad selles osas, et komisjon põhjendas vaidlustatud otsuse uuesti vastuvõtmist menetlusse kaasatud huvide väidetava kaalumisega, mis osutus aga puudulikuks ja millega on seotud palju faktivigu.